b'\n_START_ARTICLE_\nIndependenti\n_START_PARAGRAPH_\nIndependenti se imenujejo pripadniki kalvinisti\xc4\x8dne puritanske verske lo\xc4\x8dine, ki je nastala na Nizozemskem leta 1610. Od tam se je raz\xc5\xa1irila v Anglijo, kjer se je je leta 1642 prijelo ime Independenti. Beseda izvira iz angle\xc5\xa1ke besede independence (neodvisnost) in ponazarja verska na\xc4\x8dela te lo\xc4\x8dine._NEWLINE_Independenti so namre\xc4\x8d zahtevali popolno samostojnost cerkvenih ob\xc4\x8din od cerkve in dr\xc5\xbeave. Iz tega razloga se jih je prijelo tudi drugo ime - kongregacionisti (iz angle\xc5\xa1ke besede congregation - verska ob\xc4\x8dina). Ta verska lo\xc4\x8dina se je izjemno hitro raz\xc5\xa1irila in leta 1591 ustanovila prvo neodvisno cerkveno ob\xc4\x8dino v Angliji. Med Cromwellovo vladavino se je njen vpliv \xc5\xa1e pove\xc4\x8dal, leta 1689 pa jim je dr\xc5\xbeava z zakonom o strpnosti (Toleration Act) priznala dolo\xc4\x8dene pravice poleg anglikanske cerkve.'